Andelva

Andelva er ei elv i Eidsvoll kommune i Viken. Den renner rolig fra utløpet av Hurdalssjøen og fram til saga ved Eidsvoll verk. Deretter faller den gjennom flere regulerte fosser ned til Bønsdalen kraftverk. Derfra renner elva igjen rolig fram til det siste fallet ved Bårlidalen, like før samløpet med Vorma rett sør for Sundet.

Hele 15 forskjellige fiskearter er registrert i Andelva, herunder abbor, gjedde, harr, lake, mort og ørret. Det er gode fiskemuligheter, men fisken er fredet i tiden 15. september til 1. mai. Videre er alt fugleliv på og ved elva samt sidelevene Risa og Nessa fredet hele året.

Referanser

Se også 
 Liste over elver i Akershus

Eksterne lenker 
 
 Fiskearter i Eidsvoll

Elver i Eidsvoll
Vorma-Lågenvassdraget